**REPUBLIKA HRVATSKA**

**OSNOVNA ŠKOLA „ VLADIMIR NAZOR“**

**Križevci, Ulica bana Josipa Jelačića 23**

Broj RKP-a: 08588

MB: 01985949 OIB: 75892188943

Razina: 31

Šifra djelatnosti: 8520

Šifra županije: 06

Šifra grada: 214

Oznaka razdoblja: 2018-12

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2018. GODINE**

Osnovna škola „Vladimir Nazor“ Križevci posluje u skladu sa Zakonom o odgoju i obrazovanju u osnovnoj i srednjoj školi, te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz Bilancu**

**Bilješka broj 1 - AOP 002- NEFINANCIJSKA IMOVINA,** ukupna vrijednost iznosi 10.355.848 kn. Tokom 2018. godine nabavljena je sportska oprema, strojevi, knjige, računalna oprema, izvršena su dodatna ulaganja na građevinskim objektima. Izvršen je ispravak vrijednosti prema zakonskim stopama.

**Bilješka broj 2 - AOP 063 – FINANCIJSKA IMOVINA**, stanje na 31.12.2018. je 1.942.761 kn, sastoji se od sljedećih stavki:

AOP 064 **– novac u banci i blagajni**, stanje na žiro-računu na dan 31.12.2018 iznosi 0 kn, zbog zatvaranja glavnog računa i prelaska na riznicu Grada Križevaca.

AOP 073 **– ostala potraživanja** u iznosu od 25.102 kn, koja se odnose na potraživanja za naknade za bolovanja preko 42 dana koja nisu kompenzirana s HZZO- om do 31.12.18.

AOP 140 **– potraživanja za prihode poslovanja** u iznosu od 1.186.641 kn, veća u odnosu na početno stanje, odnose se na nenaplaćene prihode od najma stanova, nenaplaćene prihode za školsku kuhinju, te potraživanja za sredstva s podračuna Grada koja su značajnije veća zbog sredstava dobivenih od Fonda MRRFEU za Projekt energetske obnove škole.

AOP 158 **-** **rashodi budućih razdoblja** u iznosu 731.018 kn odnose se na nedospjele troškove plaće za prosinac koja dospijeva u siječnju 2019. godine

**Bilješka broj 3 – AOP 163 – OBAVEZE** znatno su veće u odnosu na početno stanje zbog veće obveze za nabavu nefinancijske imovine na AOP 175 koja se odnosi na rashode iz projekta energetske obnove iz prosinca 2018. godine.

**Bilješka broj 4 – AOP 233 Višak prihoda poslovanja i AOP 238 Manjak prihoda od nefinancijske imovine –** ostvarenim viškom prihoda poslovanja u iznosu od 47.476 kn pokriva se dio manjka prihoda od nefinancijske imovine koji iznosi 133.829 kn, te se manjak prihoda i primitaka u iznosu od 86.353 kn prenosi u sljedeća razdoblja.

**Bilješke uz Izvještaj PR-RAS**

**Bilješka broj 5 - AOP 403 - PRIHODI POSLOVANJA** ukupno iznose 13.887.398 kn, a sastoje se od tekućih pomoći temeljem prijenosa EU, kapitalnih pomoći iz državnog proračuna, prihoda po posebnim propisima, prihoda od prodaje proizvoda i prihoda od pruženih usluga, tekućih donacija, prihoda iz proračuna za plaće i ostale naknade zaposlenicima, prihoda od grada za materijalne troškove i nabavu nefinancijske imovine.

**AOP 065 – kapitalne pomoći** proračunskim korisnicima iz proračuna koji im nije nadležan, veće su u odnosu na prošlogodišnje razdoblje zbog prihoda iz Fonda MRRFEU za Projekt energetske obnove škole

**AOP 067 – tekuće pomoći** temeljem prijenosa EU sredstava, veće su odnosu na prošlogodišnje razdoblje zbog priljeva sredstava za projekt Erasmus plus i Projekt Školske sheme

**AOP 125 –** **Prihodi od prodaje proizvoda i robe –** veći su u odnosu na prošloizvještajno razdoblje zbog većeg ostvarenja prodaje proizvoda školske zadruge i ostalih vlastitih proizvoda

**AOP 126 – Prihodi od pruženih usluga** – veći su u odnosu na prošlogodišnje razdoblje zbog bolje ostvarenog najma sportske dvorane i veće naplate stanarine

**Bilješka broj 6 -** **AOP 404 - UKUPNI RASHODI** iznose 13.821.115 kn, veći su u odnosu na prošlu godinu, veća odstupanja su na sljedećima stavkama:

**AOP 173 – službena, radna i zaštitna odjeća i obuća –** ostvarena je u većem iznosu zbog nabavke radne odjeće za spremačice u stalnom radnom odnosu

**AOP 177 – usluge promidžbe i informiranja i AOP 181 - intelektualne i osobne usluge** ostvarene u većem iznosu zbog Projekta energetske obnove škole

**AOP 184 – naknade troškova osobama izvan radnog odnosa** ostvarene uvećem iznosu od prošlogodišnjeg razdoblja zbog dvije osobe na stručnom usavršavanju u razdoblju od siječnja do listopada 2018. godine

**AOP 188 – reprezentacija,** ostvareni troškovi u većem iznosu zbog raznih projekata koje provodi škola (Carnet, Erasmus, Školska shema, Energetska obnova)

**AOP 232 – tekuće pomoći proračunskim korisnicima drugih proračuna** ostvarene su zbog provođenja knjigovodstvene evidencijeneutrošenih sredstava školske ustanove za rashode za zaposlene na projektima Europske unije.

**AOP 354 – rashodi za nabavu proizvedene dugotrajne imovine** ostvareni su u većem iznosu zbog nabave tableta za učenike petih razreda i udžbenika za sve učenike škole koje je financirao Grad Križevci

**AOP 393 - rashodi za dodatna ulaganja na nefinancijskoj imovini** ostvareni su

u većem iznosu zbog građevinskih radova iz projekta energetske obnove škole.

**Bilješka broj 7 - AOP 636** - **manjak prihoda i primitaka za pokriće** u sljedećem razdoblju iznosi ukupno 86.353 kn dobiven razlikom AOP-a 634 – manjak prihoda i primitaka preneseni iz 2017. godine i AOP 631 – višak prihoda i primitaka. Manjak je nastao zbog rashoda poslovanja i rashoda za nefinancijsku imovinu iz prosinca za koje su prihodi ostvareni u siječnju 2019 godine.

**Bilješke uz Izvještaj o obvezama**

**Bilješka broj 8 – AOP 001 –** stanje obveza 1. siječnja iznosi 1.073.985 kn, a sadrži rashode za mjesec prosinac 2017. godine, koji su podmireni u siječnju 2018 godine

**Bilješka broj 9 – AOP 002** – povećanje obveza u izvještajnom razdoblju iznosi 13.935.533 kn, dok **AOP 019** iskazuje podmirene obaveze u iznosu od 12.995.648 kn

**Bilješka broj 10 - AOP 038 – stanje nedospjelih obveza** na kraju izvještajnog razdoblja iznosi 2.013.870 kn, a odnosi se na plaću za 12. mjesec koja dospijeva u siječnju 2019., te ostale materijalne rashode i rashode za nefinancijsku imovinu nastale tijekom mjeseca prosinca 2018., s datumom dospijeća u siječnju 2019. godine, za koje je nadležni proračun doznačuje sredstva u siječnju 2019. godine. Zbog rashoda za dodatna ulaganja na građevinskim objektima nastalih u prosincu iz projekta energetske obnove, stanje obveza na kraju izvještajnog razdoblja je znatno veće nego na dan 01.01.2018. godine.

**Bilješke uz obrazac RAS-funkcijski**

**Bilješka broj 11 – AOP 110 –** iskazuje ukupne rashode vezane uz poslovanje školske ustanove, AOP 122 – pokazuje troškove prehrane djece, dok se AOP 113 odnosi na sve ostale troškove vezane uz osnovno obrazovanje.

Križevci, 30. siječnja 2019.

Voditelj računovodstva Ravnatelj škole

Gordana Lončarić Igor Brkić